บาทเปิด 32.38/40 แนวโน้มอ่อนค่าต่อ
เงินบาทเปิด 32.38/40 แนวโน้มอ่อนค่าต่อ คาดการซื้อขายเบาบางช่วงหยุดยาว
24 ต.ค. 2557

เงินบาทเปิด 32.38/40 แนวโน้มอ่อนค่าต่อ คาดการซื้อขายเบาบางช่วงหยุดยาว
นักบริหารเงิน เปิดเผยว่า เงินบาทเปิดตลาดเช้านี้ที่ระดับ 32.38/40 บาท/ดอลลาร์ จากเย็นวันพุธที่ปิดตลาดที่ระดับ 32.32/33 บาท/ดอลลาร์ หลังค่าเงินดอลลาร์กลับมาแข็งค่าจากตัวเลขสหรัฐออกมาดีต่อเนื่อง 
สาเหตุที่เงินบาทอ่อนค่าจากวันพุธที่ผ่านมา เนื่องจากตัวเลขผลประกอบการของบริษัทต่างๆ ตัวเลข Inflation ก็สูงกว่าที่คาดการณ์ นอกจากนี้ยังมีตัวเลขเศรษฐกิจของทางยุโรปก็ออกมาค่อนข้างดี ทำให้มองว่าเศรษฐกิจอาจจะไม่ได้แย่อย่างที่คาดการณ์ไว้ก่อนหน้านี้  ประกอบกับตลาดหุ้นสหรัฐฯบวกติดต่อกันมา 2 วัน 
นักบริหารเงินคาดเงินบาทวันนี้จะเคลื่อนไหวอยู่ในกรอบ 32.30-32.45 บาท/ดอลลาร์
"วันนี้เงินบาทอาจจะอ่อนค่าต่ออีกนิดหน่อย แต่เนื่องจากขึ้นมาเยอะแล้ว และตลาดค่อนข้างเงียบ นักลงทุนส่วนใหญ่ยังหยุดยาวต่อเนื่องจะกลับมาอีกทีคือวันจันทร์" นักบริหารเงิน กล่าว